wickkiey/tamil-wikipedia-chunked huggingface dataset:
# அனிதா கார்த்திகேயன்

**அனிதா கார்த்திகேயன்** (Anitha Karthikeyan) ஒரு பின்னணிப் பாடகர் ஆவார். இசைக் குடும்பத்தில் இருந்து வந்தவரான திரு. கே. வெங்கடநரசிம்மன் மற்றும் டாக்டர் (திருமதி.) வி. மதுரம் ஆகியோருக்கு மகளாக 13, திசம்பரில் பிறந்தவர். அனிதா, சென்னையிலுள்ள எத்திராஜ் கல்லூரியில் கணினி அறிவியல் பிரிவில் இளங்கலைப் பட்டம் பெற்றார். பின்னர், எம்.ஒ.பி. வைஷ்ணவா மகளிர் கல்லூரியில் எம்.எஸ்.சி. தகவல் தொழில்நுட்பம் பிரிவில் முதுகலை பட்டம் பெற்றார். படித்துக்கொண்டிருக்கும் போதே, அவர் பாரம்பரிய இசையிலும், அகஸ்டின் பால் வழிகாட்டலின் கீழ் லண்டன் டிரினிட்டி கல்லூரியில் 8 வது நிலை வரை பயிற்சி பெற்றார். மற்றும் இந்துஸ்தானி இசையை திருமதி. மேக்னா தாண்டேகர் என்பவரிடமிருந்து கற்றுக்கொண்டார்.
# அனிதா கார்த்திகேயன்

## தொழில்

இசை அமைப்பாளரான டி. இம்மான் 2007 ஆம் ஆண்டில் மருதமலை என்ற படத்தில் பின்னணிப் பாடகராக அனிதாவை அறிமுகப்படுத்தினார். இம்மானுடைய இசை அமைப்புகளில் பல வகைகளை ஆராய்வதற்கான வாய்ப்பு அனிதாவிற்கு கிடைத்தது. ஐந்தாம் படை திரைப்படத்தில் வரும் பாடலான 'ஷோக்கு சுந்தரி' என்ற பாடலின் மூலமாக இசை வட்டத்தில் அனிதாவிற்கு ஒரு நல்ல அங்கீகாரம் கிடைத்தது. அவரது பாடல் 'வாடா வாடா பையா' ஒரு பெரிய வெற்றி பெற்றது. 'வாகை சூட வா' என்ற படத்திற்காக 'செங்க சூளகாரா' எனத் தொடங்கும் மற்றொரு பாடல் குறிப்பிடத்தக்கதாகும். இந்த தேசிய விருது பெற்ற படத்தில் இவரது பாடல் நல்ல பெயரை தேடித் தந்தது. இளையராஜாவின் இசையில் பாடிய பிறகு, இவருக்கு தனிப்பாடல்களை பாடும் வாய்ப்பு கிடைத்தது. தெலுங்கு மற்றும் தமிழ் ஆகிய இரண்டிலும் வெளிவந்த ஸ்ரீ ராமராஜ்ஜியத்தில் பாரம்பரிய இசை சார்ந்த பாடல்களைப் பாடியுள்ளார். மேலும்,*காயம் 2* (தெலுங்கு) படத்திற்காக "மாசக்கணக்கா" எனத் தொடங்கும் பாடல், செங்காத்து பூமியிலே (தமிழ்) படத்திற்காக, "சிக்கிக்கிச்சு ஓரம்போ" எனும் பாடல் மற்றும் சூர்யகாந்தி(கன்னடம்) படத்திற்காக, "சொல்ப சவுண்டு" எனும் பாடல்களை இளையராஜாவின் இசையில் பாடியுள்ளார். மேலும், இவர் தமிழ், தெலுங்கு, உருது, கன்னடம், இந்தி மற்றும் மலாய் மொழிகளில் பாடியுள்ளார். இளையராஜா, ஏ.ஆர்.ரஹ்மான், இம்மான், தேவி ஸ்ரீ பிரசாத், ஜி.வி.பிரகாஷ், யுவன் ஷங்கர் ராஜா, வித்யாசாகர், மணிசர்மா, ஸ்ரீகாந்த் தேவா, கோபால் ராவ் மற்றும் பலர் உள்ளிட்ட 15 க்கும் மேற்பட்ட இசை அமைப்பாளர்களிடம் பணிபுரிந்துள்ளார். மெல்லிசை, மேற்கத்திய, நாட்டுப்புற மற்றும் *கிளாசிக்கல்* உட்பட அனைத்து வகைகளிலும் இவர் பாடியுள்ளார்.
# அனிதா கார்த்திகேயன்

## தனி நிகழ்ச்சிகள் மற்றும் உலக சுற்றுலா நிகழ்ச்சிகள்

அனிதா தனது சிறு வயதிலேயே மேடை நிகழ்ச்சிகள் செய்துள்ளார். இவர், கே. ஜே. யேசுதாஸ், எஸ்.பி. பாலசுப்பிரமணியம், கே.எஸ். சித்ரா, பி. சுசீலா, ஜெயச்சந்திரன் மற்றும் மனோ, அனுராதா ஸ்ரீராம், உன்னி மேனன், ஸ்ரீனிவாஸ், எஸ்.என் சுரேந்தர், கார்த்திக், திப்பு போன்ற தொழில்முறை பாடகர்களுடனும், மற்றும் இளைய தலைமுறையினருடனும் 1000 க்கும் மேற்பட்ட நிகழ்ச்சிகளில் இன்று வரை பங்கேற்றுள்ளார்.  
அமெரிக்கா, கனடா, ஆஸ்திரேலியா, லண்டன், மலேசியா, சிங்கப்பூர் மற்றும் இலங்கை ஆகிய நாடுகளில் நடைபெற்ற இசை நிகழ்ச்சிகளில் பங்காற்றியுள்ளார்.
# கீழ்க்கோட்டூர் மணியம்பலநாதர் கோயில்

**கீழ்க்கோட்டூர் மணியம்பலநாதர் கோயில்** திருவிசைப்பா திருப்பல்லாண்டு திருத்தலங்களில் ஒன்றாகும்.
# கீழ்க்கோட்டூர் மணியம்பலநாதர் கோயில்

## அமைவிடம்

இத்தலம் திருவாரூர் மாவட்டத்தில் மன்னார்குடி வட்டத்தில் திருத்துறைப்பூண்டிக்கு வடமேற்கில் 15 கி.மீ. தொலைவில் அமைந்துள்ளது. கோட்டூர் மேலக்கோட்டூர், கீழக்கோட்டூர் என்றுள்ளது. மேலக்கோட்டூர் திருமுறை பாடல் பெற்றது. கீழ்க்கோட்டூர்தான் திருவிசைப்பா பாடல் பெற்றது.
# கீழ்க்கோட்டூர் மணியம்பலநாதர் கோயில்

## இறைவன், இறைவி

இக்கோயிலில் உள்ள இறைவன் மணியம்பலநாதர், இறைவி மணியம்பலநாயகி.
# கீழ்க்கோட்டூர் மணியம்பலநாதர் கோயில்

## வழிபட்டோர்

இத்தலத்தில் பிரமனும், ஐராவதமும் வழிபட்டனர் என்பது தொன்நம்பிக்கை.
# கீழ்க்கோட்டூர் மணியம்பலநாதர் கோயில்

## அருகில் உள்ள கோயில்

இக்கோயிலுக்கு அருகில் மேலக்கோட்டூரில் தேவாரப் பாடல் பெற்ற தலங்களில் காவிரி தென்கரைத் தலங்களில் ஒன்றான கோட்டூர் கொழுந்தீசுவரர் கோயில் உள்ளது.
# கண்ணாடியுடனீர்

கண்ணாடியுடனீர் என்பது கண்ணின் பாவைக்கும் விழித்திரைக்கும் இடையே உள்ள பகுதியில் நிறைந்த தெளிவான திரவம் ஆகும்.
# கண்ணாடியுடனீர்

## அமைப்பு

கண்ணாடியுடனீர் என்பது நிறமற்ற, ஒளி ஊடுருவக்கூடிய ஜெலட்டின் திரவம் ஆகும். இது கண் பாவைக்கும் விழித்திரைக்கும் நடுவே நிரம்பி காணப்படுகிறது. இது ஜெலட்டின் படலத்தால் சூழப்பட்டுள்ளது. இதன் அளவு மொத்த கண்ணின் அளவில் ஐந்தில் நான்கு பங்கு அளவு கொண்டதாகும். இதன் மைய பகுதிக்கு அருகாமையில் திரவ நிலையிலும், விளிம்பு புறங்களில் கூழ்ம நிலையிலும் இது அமைந்துள்ளது. எலிகளில் முல்லர் செல் மூலம் திரவத்தை இது பெறுகிறது. இறப்புக்குப்பின் நடக்கும் உடற்கூறாய்வில் இதன் பங்கு மிக முக்கியம்.
# பூபி

**பூபி** (*Booby*) என்பது சுலா என்னும் பேரினத்தில் உள்ள சுலிடே என்னும் குடும்பத்தைச் சேர்ந்த ஒரு கடற்பறவை. இவை கேன்னட்டு என்னும் பறவையினத்துடன் நெருங்கிய தொடர்புள்ளவை.  
சுலா என்னும் பேரினம் பிரெஞ்சு விலங்கியலாளரான மாத்துரின் சாக்குவேசு பிரிசன் என்பாரால் 1760-ஆம் ஆண்டு அறிமுகப் படுத்தப்பட்டது. ஆங்கிலப் பெயரான பூபி என்பது முட்டாள் எனப்பொருள் தரும் போபோ என்னும் எசுப்பானிய மொழிச் சொல்லில் இருந்து பெறப்பட்டது. ஏனெனில் இவை தாமாகவே பறந்து வந்து கடற்பயணத்தில் உள்ள கப்பல்களில் வந்து அமர்வதால் கப்பல் மாலுமிகளால் பிடிக்கப்பட்டு அவர்களுக்கு உணவாகின்றன.
# பூபி

## பண்புகள்

பூபிகள் உயரத்தில் இருந்து கடலுக்குள் பாய்ந்து நீருக்கடியில் உள்ள இரையைப் பிடிக்கின்றன. இவற்றில் முகத்தில் உள்ள காற்றுப் பைகள் நீரில் மோதும் போது ஏற்படும் அடியைத் தாங்க உதவுகின்றன. இவை தீவுகளிலும் கடற்கரைகளிலும் கூட்டமாக வாழ்ந்து இனப்பெருக்கம் செய்கின்றன. பூபிகள் பொதுவாக ஒன்று அல்லது அதற்கு மேற்பட்ட வெளிர்நீல முட்டைகளை தரையிலோ சில சமயங்களில் மரத்தில் உள்ள கூடுகளிலோ இடுகின்றன.
# ஐதீகமாலா

**ஐதீகமாலா** (Aithihyamala) என்பது கேரளா மாநிலத்தில் கோட்டயம் மாவட்டத்தில் வாழ்ந்த கொட்டாரத்தில் சங்குண்ணி (Kottarathil Sankunni) என்பவரால் 18 ஆம் நூற்றாண்டில் எழுதப்பட்ட நாட்டுப்புறவியல் கதையாடல் புத்தகங்களின் தொகுப்பாகும். இவை அனைத்தும் மலையாளம் மற்றும் சமசுகிருதம் போன்ற மொழிகளில் எழுதப்பட்டவையாகும். பொதுவாக இவற்றில் உயிர்கள், புகழ்பெற்ற நபர்கள் மற்றும் சம்பவங்கள், மந்திரவாதிகள் மற்றும் பூமிக்கடியில் உள்ள குபேரனின் அனைத்து செல்வங்களை காக்கும் அழகு மிக்க பெண்கள், யோகக் கலை, நிலப்பிரபுத்துவ ஆட்சியாளர்கள் மற்றும் களரிப்பயிற்று வல்லுநர்கள், ஆயுர்வேதம் பற்றிய தெளிவுகள், அரண்மணையாளர்கள், யானைகள் மற்றும் யானைப்பாகன்கள் மற்றும் தந்திர நிபுணர்கள் பற்றியும் குறிப்பிடப்பட்டுள்ளது.
இவை எட்டு பாகங்களாகப் பிரிக்கப்பட்டு மொத்தம் 126 புத்தகங்கள் தொகுக்கப்பட்டுள்ளன.  
இப்புத்தகங்கள் 20-ஆம் நூற்றாண்டுக்கு முன்பு பாஷாபோசினி (Bhashaposhini) என்ற இலக்கிய இதழ் போன்றவற்றில் பிரசுரமானதை தொகுத்துப் பாதுகாக்கப்பட்டு வருகிறது. மிகவும் முக்கியமாக காயங்குளம் கொச்சுண்ணி (Kayamkulam Kochunni), கடமாத்து காதனார் (Kadamattathu Kathanar), மற்றும்
பன்னிரண்டு குழந்தைகள் பற்றிய பறையிபெற்ற பந்திருகுலம் போன்றவை முக்கியமானவையானகும். காயங்குளம் கொச்சுண்ணி என்ற பெயரில் 2018 ஆம் ஆண்டு திரைப்படம் எடுக்கப்பட்டுள்ளது.
# சர்வம் சக்திமயம்

**சர்வம் சக்திமயம்** (Sarvam sakthimayam) 1986 ஆம் ஆண்டு ராஜேஷ் மற்றும் சுதா சந்திரன் நடிப்பில், பி. ஆர். சோமசுந்தர் இயக்கத்தில், பென் சுரேந்தர் இசையில் வெளியான தமிழ் திரைப்படம்.
# சர்வம் சக்திமயம்

## கதைச்சுருக்கம்

தாய் தந்தையற்ற அனாதையான நடராஜ் (ராஜேஷ்) தன் உறவினரான ராஜம்மா வீட்டில் வளர்கிறான். ஒரு கோயிலில் சிவகாமியைப் (சுதா சந்திரன)) பார்த்து காதல்வயப்படுகிறான். சிவகாமி தெய்வபக்தி நிறைந்தவள். ஒரு விபத்தில் அவளது ஒரு காலை இழந்த சிவகாமி, ராஜேஷின் காதல் உண்மையானதா என்று சந்தேகிக்கிறாள். ஆனாலும் தன் காதலில் உறுதியாக இருக்கும் ராஜேஷ் சிவகாமியைத் திருமணம் செய்து கொள்கிறான்.  
ராஜம்மாவிற்கு இந்தத் திருமணத்தில் விருப்பமில்லை. நடராஜுக்குத் திருமணம் செய்யும்போது அதிக வரதட்சணை பெறத் திட்டமிட்டிருந்த அவளுக்கு இத்திருமணம் பெரும் ஏமாற்றத்தைத் தந்தது. எனவே இருவருக்கும் எதிராக சதிசெய்யத் தொடங்கினாள். சிவகாமி கருத்தரித்த இருமுறையும் தன் உறவினர் பாலு மூலம், சிவகாமி குடிக்கும் பானங்களில் கருவைக் கலைக்கும் மருந்தைக் கலந்து சிவகாமியைக் குடிக்கச்செய்து கருவைக் கலைக்கிறாள். இது ராஜம்மாவின் சதிவேலை என்றறியாத நடராஜ் மற்றும் சிவகாமி இயற்கையாக நிகழ்ந்ததாக எண்ணுகின்றனர்.  
ஒருநாள் இருவரும் ஒரு கோயில் கோபுரத்தைப் பார்க்கின்றனர். அக்கோயில் மக்களால் "கொலைகாரக் காளியம்மன்" கோயில் என்று அழைக்கப்படுகிறது. 10 வருடங்களுக்கு முன் அக்கோயிலில் மர்மமான முறையில் பலர் இறந்துபோவதால் அவ்வூர் மக்கள் அப்பெயரிட்டு அழைக்கின்றனர். அங்கு செல்லவே அஞ்சுகின்றனர். இதனால் பாழடைந்த நிலையில் இருக்கும் கோயிலை இருவரும் சுத்தப்படுத்துகின்றனர். தங்களுக்கு குழந்தை வரம் வேண்டும் அவர்கள் அதற்காக இக்கோயிலைப் புதுப்பித்துத் தருவதாக வேண்டிக்கொள்கின்றனர்.  
அதன் பிறகு அக்கோயிலின் தெய்வமான காளியம்மனே நடராஜ் - சிவகாமிக்கு மகளாக பிறக்கிறாள். அவளுக்கு தேவி என்று பெயரிடுகின்றனர். தெய்வ அருள் பெற்றக் குழந்தையான தேவி, ராஜம்மா மற்றும் பாலுவுக்குத் தக்க தண்டனை வழங்கி பாடம் புகட்டுகிறாள். இறுதியில் காளியம்மனைச் சேரும் தேவி, நடராஜ் - சிவகாமியின் மகிழ்ச்சியான வாழ்க்கைக்கு ஆசிர்வதிக்கிறாள்.
# சர்வம் சக்திமயம்

## நடிகர்கள்

- ராஜேஷ் - நடராஜ்
- சுதா சந்திரன் - சிவகாமி
- ரம்யா கிருஷ்ணன் - காளியம்மன்
- மனோரமா - 'நல்வாக்கு' நாகம்மா
- எஸ். வி. சேகர் - ராஜு
- ராதாரவி - ஆளவந்தான்
# சர்வம் சக்திமயம்

## இசை

படத்தின் இசையமைப்பாளர் பென் சுரேந்தர்.  
- சங்கீத சௌபாக்யமே
- வந்தேனே
- அருள்மழை பொழியும்
- தேவி ஸ்ரீதேவி
- சர்வம் சக்திமயம்
- மகாகாளி
# இந்தியத் தொழிலாளர் சட்டம்

**இந்தியத் தொழிலாளர் சட்டம்** என்பது இந்தியாவில் உள்ள தொழிலாளர் ஒழுங்குமுறைச் சட்டங்களைக் குறிக்கிறது. பாரம்பரியமாக, கூட்டாட்சி மற்றும் மாநில அளவிலான இந்திய அரசாங்கங்கள் தொழிலாளர்களுக்கு உயர்ந்த பாதுகாப்பை உறுதிப்படுத்த முற்பட்டுள்ளன, ஆனால் நடைமுறையில் இது அரசாங்க வடிவத்தின் காரணமாக வேறுபடுகிறது மற்றும் இந்திய அரசியலமைப்பின் உன்னதப் பட்டியலில் உழைப்பு என்பது ஒரு பொருளாகும்.
# இந்தியத் தொழிலாளர் சட்டம்

## வரலாறு

இந்திய தொழிலாளர் சட்டம் இந்திய சுதந்திர இயக்கத்தை வழிநடத்துவதற்கும், செயலற்ற எதிர்ப்பின் பிரச்சாரங்களுக்கும் நெருக்கமாக இணைக்கப்பட்டுள்ளது. இந்தியா பிரித்தானியஆட்சியின் கீழ் காலனித்துவ ஆட்சியில் இருந்தபோதே, தொழிலாளர் உரிமைகள், தொழிற்சங்கங்கள் மற்றும் சுதந்திரச்சங்கம் ஆகியவை அனைத்தும் ஒடுக்கப்பட்டன. நல்ல நிலைமைகளை அடைய விரும்பிய தொழிலாளர்கள், வேலைநிறுத்த நடவடிக்கை மூலம் பிரச்சாரம் செய்த தொழிற்சங்கங்கள் அடிக்கடி வன்முறை அடக்குமுறைக்கு உட்பட்டன. 1947ஆம் ஆண்டு இந்தியா சுதந்திரம் பெற்ற பிறகு 1950 ல் இந்திய அரசியலமைப்பின் அடிப்படையில் தொழிலாளர் உரிமைகள் தொடர்ந்தது. குறிப்பாக தொழிற்சங்கத்தில் புதிதாகச் சேரவும் மற்றும் சங்கத்தில் நடவடிக்கை எடுப்பதற்கான உரிமையும், வேலையை சரிசமமாகப் பகிர்ந்தளிப்பதற்கும் மற்றும் கௌரவத்துடன் வாழ்வதற்கு நிலையான ஊதியத்தை உருவாக்கம் செய்தது.  
- 1921 பக்கிங்காம் மற்றும் கர்னாட்டிக் ஆலை வேலைநிறுத்தம்
- பின்னி மில் வேலைநிறுத்தம்(1926)
- 1928 தென்னிந்திய ரயில்வே போராட்டம்
- மீரட் சதிகார வழக்கு (1929)
- ரயில்வே வேலை நிறுத்தம் (1974)
- பெரிய பாம்பே ஜவுளி வேலை நிறுத்தம் (1982)
- கேரளாவில் ஹர்த்தால் (2012).
# இந்தியத் தொழிலாளர் சட்டம்

## அரசியலமைப்பு உரிமைகள்

1950 முதல் இந்தியாவின் அரசியலமைப்பில், 14-16, 19 (1) (C), 23-24, 38 மற்றும் 41-43A ஆகியவை நேரடியாக தொழிலாளர் உரிமைகள் சம்பந்தப்பட்ட பிரிவுகள். எல்லோரும் சட்டத்திற்கு முன் சமமானவர்களாக இருக்க வேண்டும் என்பதை 14 வது சட்டப்பிரிவு குறிப்பிட்டுள்ளது. 15 வது சட்டப்பிரிவில், அரசு குடிமக்களுக்கு எதிராக பாகுபாடு காட்டக்கூடாது எனக் கூறுகிறது, மேலும் 16 வது சட்டப்பிரிவில் உரிமையை நீட்டிக்கின்றது "வேலையை சமமாக பகிர்ந்தளித்தல்" மாநிலத்தின் கீழ் வேலைவாய்ப்பு அல்லது பணிநியமனம் செய்தல்.  
பிரிவு 19ன் கீழ்(1) அனைவருக்கும் ஒரு குறிப்பிட்ட உரிமையை "தொழிற்சங்கங்களை உருவாக்கம்" செய்யவேண்டும்.  
பிரிவு 23 ல் தொழிற்சாலைகளிள் நடக்கும் அனைத்து கடத்தல் மற்றும் தொழிலாளர்களுக்கு அதிக வேலைப்பளு அளிப்பதை தடைசெய்கிறது. பிரிவு 24 ல் பதினான்கு வயதிற்கு கீழ் உள்ள குழந்தைகள் "தொழிற்சாலையிலோ அல்லது வேறு எந்தவிதமான அபாயகரமான வேலைவாய்ப்பிலும்" ஈடுபடுத்தப்படும் குழந்தைத் தொழிலாளர்களைச் தடைசெய்கிறது. பிரிவு 42 ல் மனிதனின் பாதுகாப்பிற்காக மற்றும் மகப்பேற்று நிவாரணம் ஆகியவற்றைப் பாதுகாப்பதற்காகவும் ஒதுக்கீடு செய்ய வேண்டும்.  
பிரிவு 43 ல் தொழிலாளர்கள் வாழ்க்கை ஊதியம், நிலையான வேலைவாய்ப்பு மற்றும் ஒரு கெளரவமான வாழ்க்கைத் தரத்தை உறுதிப்படுத்தும் உரிமை. 1976 ஆம் ஆண்டில் இந்திய அரசியலமைப்பின் நாற்பத்தி-இரண்டாம் திருத்தத்தின் மூலம் சேர்க்கப்பட்டிருக்கும் பிரிவு 43(A), ஒரு அரசியலமைப்பு உரிமையை உருவாக்குகிறது. நிர்வாகத்தின் தொழிலாளர்கள் பங்கு பெறுவதை பாதுகாக்க சட்டபூர்வமான மாநிலத்தின் கோட்பாட்டிற்கான ஒரு அரசியலமைப்பு உரிமையை உருவாக்குகிறது. பிரிவு 38-39 மற்றும் 41-43(A) அரசியலமைப்பின் பகுதி 4 இல் பட்டியலிடப்பட்டுள்ள அனைத்து உரிமைகளும் அரசியலமைப்பு சட்டங்கள் நீதிமன்றங்களால் அமல்படுத்த முடியாது, மாறாக சட்டங்களை இயற்றுவதில் இந்த கோட்பாடுகளை மாநில அரசு பின்பற்ற வேண்டிய கடமை உள்ளது.
# இந்தியத் தொழிலாளர் சட்டம்

## ஒப்பந்தம் மற்றும் உரிமைகள்

"ஒழுங்கமைக்கப்பட்ட" துறைகளில் பணிபுரியும் மக்களுக்கும், "ஒழுங்கமைக்கப்படாத துறைகளில்" பணியாற்றும் மக்களுக்கும் இந்திய தொழிலாளர் சட்டம் வேறுபடுகிறது. இந்த பிரிவுகளுக்குள் வராதவர்களுக்கு, ஒப்பந்தத்தின் சாதாரணச் சட்டம் பொருந்தும். இந்தியாவின் தொழிலாளர் சட்டங்கள் 1947 ஆம் ஆண்டின் தொழிற்துறை முரண்பாடு சட்டத்தில் பெரிய மாற்றத்தை ஏற்படுத்தின மேலும் 200 மாநிலச் சட்டங்கள் தொழிலாளி மற்றும் நிறுவனத்திற்கும் இடையேயான உறவுகளைக் கட்டுப்படுத்துகின்றன.
# இந்தியத் தொழிலாளர் சட்டம்

## வேலை ஒப்பந்தங்கள்

இந்தியாவில் ஒழுங்குபடுத்தப்பட்ட வேலை வாய்ப்புகளில் அரசு நேரடியாக ஒப்பந்தங்களில் ஈடுபடுகிறது, இதை வளர்ந்த நாடுகளில் காண்பது கடினம். தொழில்துறை வேலைவாய்ப்பு (நிலையான ஆணை) 1946ஆம் ஆண்டின் சட்டப்படி தொழிலாளிகள் வேலை நேரம், விடுப்பு, உற்பத்தி திறன், பணிநீக்கம் செய்தல் போன்றவை அரசாங்கத்தின் ஒப்புதல் பெற்றிருக்கவேண்டும். லத்தின் வாக்கியமான 'டைஸ் நன்' என்பதன் பொருள் அனுமதி பெறாமல் விடுப்பு எடுப்பது. இந்திய இரயில்வேயில் பணிபுரியும் முதன்மை பொறியாளர் ஆர். பி. சக்சேனா 'டைஸ் நன்' கீழ்கண்டவாறு விவரிக்கிறார்  
- சரியான அனுமதியின்றி விடுப்பு எடுப்பது
- சரியான அனுமதியின்றி கடமையை விட்டுவிட்டால்
- அலுவலகத்தில் இருந்தபோது கடமைகளை செய்யாமல் இருப்பது.
# பார்வை நரம்பு

**பார்வை நரம்பு** (ஆங்கிலம்:**Optic Nerve**) என்பது 12 இணை மண்டை நரம்புகளில் 2வது இணை மண்டை நரம்புகளாகும். இதன் குறியீடு **CN-2** ஆகும்.
# பார்வை நரம்பு

## அமைப்பு

பார்வை உணர்வுகளை விழித்திரையில் இருந்து பெருமூளையின் பார்வை புறணி பகுதிக்கு எடுத்துச்செல்கிறது. கண்ணின் உட்சுவர் விழித்திரை ஆகும். இதில் உருளை மற்றும் கூம்பு வடிவ ஒளி உணர்வு வாங்கிகள் உள்ளன. இதிலிருந்து உருவாகும் பார்வை நரம்பிழைகள் வெளி பார்வை நரம்பிழை கற்றை மற்றும் உட்புற பார்வை நரம்பிழை கற்றை இணைத்து பின்னோக்கி சென்று பார்வை நரம்பை உருவாக்கும்.
# கு. சித்ரா

**கு. சித்ரா** (G. Chitra) ஒரு இந்திய அரசியல்வாதியும், தமிழக சட்டமன்ற உறுப்பினரும் ஆவார்.. இவர் 2016 ஆம் ஆண்டு நடைபெற்ற தமிழக சட்டமன்றத் தேர்தலில் ஏற்காடு சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு வெற்றி பெற்றதன் மூலம் தமிழ்நாட்டின் 15 ஆவது சட்டமன்றத்திற்கு சென்றார். இவரது கணவர் பெயர் குணசேகரன். மஞ்சக்குட்டை ஊராட்சியின் முன்னாள் வார்டு உறுப்பினராகவும், துணைத்தலைவராகவும் இருந்துள்ளார். அனைத்திந்திய அண்ணா திராவிட முன்னேற்றக் கழகத்தில் மாவட்ட பொதுக்குழு உறுப்பினராகவும் இருந்துள்ளார். இவர் மே 2021-ல் நடைபெற்ற ஏற்காடு சட்டமன்றத் தொகுதிக்கான தமிழ்நாடு சட்டப் பேரவை தேர்தலிலும் அஇஅதிமுக வேட்பாளராகப் போட்டியிட்டுத் தேர்ந்தெடுக்கப்பட்டுள்ளார்.
# மோகினி (தமிழ் நடிகை)

**மோகினி** *(Mohini)* என்கிற மோகினி கிறிஸ்டினா ஸ்ரீனிவாசன், தற்போது ஒரு கத்தோலிக்க நற்செய்தியாளராக உள்ளார். இவர் முன்னாள் இந்திய நடிகை ஆவார். இவர், தென்னிந்திய திரைப்படங்களில் நடித்துள்ளார், முக்கியமாக மலையாளம், தமிழ் மற்றும் சில தெலுங்கு மற்றும் கன்னட திரைப்படங்களில் நடித்துள்ளார்.
# மோகினி (தமிழ் நடிகை)

## தனிப்பட்ட வாழ்க்கை

- நடிகை மோகினியின் இயற்பெயர் மகாலட்சுமி என்பதே ஆகும். இவர் 1971ஆம் ஆண்டு தமிழகத்தில் உள்ள தஞ்சாவூரில் ஸ்ரீனிவாசன் ஐயங்கார்–சுந்தரி ஆகியோருக்கு தமிழ் பிராமண குடும்பத்தில் மகளாகப் பிறந்தார்.
- பின்பு கோயம்புத்தூரில் உள்ள பிரான்சிஸ் ஆங்கிலோ-இந்தியப் பெண்கள் உயர்நிலைப் பள்ளியில் படிப்பை மேற்கொண்டார்.
- அவர் பரத் என்பவரை மணந்துகொண்டு அமெரிக்காவில் குடியேறினார். பிறகு 2006 காலகட்டத்தில் அங்குள்ள ஆதிக்க மதமான கிறுத்துவத்தை மோகினி தழுவி கொண்டு கத்தோலிக்க திருச்சபைக்கு மாறினார்.
# மோகினி (தமிழ் நடிகை)

## திருச்சபை பணி

மோகினி புனித மைக்கேல் கத்தோலிக்க குழு உறுப்பினராக உள்ளார். இது ஒரு ஆன்மீக ஆலோசனையை இலக்காக கொண்டிருக்கும் கத்தோலிக்க அமைப்பாகும். அவர் செயின்ட் மைக்கேல் அகாதமியில் ஆன்மீக நலன் மற்றும் மீட்பு ஆலோசனை பயிலும் ஒரு மாணவர் ஆவார். மோகினி மீட்பு ஆலோசனை பிரிவில் பட்டம் பெறுவதற்காக பணிபுரிந்து வருகிறார். பட்டப்படிப்பு முடித்த பின் அவர் செயிண்ட் பெடரெ பையோ மையத்தில் மீட்பு ஆலோசனை வழங்குபவராக பணிபுரியலாம்.
# மோகினி (தமிழ் நடிகை)

## தொழில்முறை நடிப்பு வாழ்க்கை

மோகினி தனது முதல் படமான ஈரமான ரோஜாவில் நடித்ததற்குப் பிறகு, 1991 ஆம் ஆண்டு *டான்சர்* படத்தில் அக்சய் குமாருடன் கதாநாயகியாக நடிப்பதற்கு பாலிவுட் சென்றார். 1999 ல் மோகினி, பரத் என்பவரை திருமணம் செய்து கொண்டு அமெரிக்காவிலுள்ள வாஷிங்டனில் குடியேறினார். இத் தம்பதியருக்கு, ருத்ராக்ஷ் மற்றும் அனிருத் என்ற 2 மகன்கள் இருக்கிறார்கள்.
# மோகினி (தமிழ் நடிகை)

## தொழில்முறை நடிப்பு வாழ்க்கை

### தொலைக்காட்சித்தொடர்கள்

மோகினி, சன் தொலைக்காட்சியில் காதல் பகடை (1996), ராஜராஜேஸ்வரி (2006), பொதிகை தொலைக்காட்சியில், ஒரு பெண்ணின் கதை (1998) போன்ற தமிழ் தொலைக்காட்சித் தொடர்களிலும் மற்றும் ஜெய்ஹிந்த் தொலைக்காட்சியில் "கதனார் கடம்பத்து கதனார்" (2007) என்கிற மலையாளத் தொடரிலும் நடித்துள்ளார்.
# கூத்தன் சேதுபதி

**கூத்தன் சேதுபதி** (கி.பி. 1622 - கி.பி. 1635) என்பவர் இராமநாதபுரம் சமஸ்தான மன்னராக உடையான் ரெகுநாத சேதுபதிக்கு அடுத்து ஆட்சிக்கு வந்து 14 ஆண்டுகள் ஆட்சிபுரிந்தவராவார்.
# கூத்தன் சேதுபதி

## பணிகள்

இராமநாதபுர இராச்சியத்தில் பாயும் வைகை ஆற்றை வழிமறித்து அதன் தெற்கு நோக்கிச் செல்லுமாறு ஒரு பெரிய கால்வாயினை மன்னர் கூத்தன் சேதுபதி வெட்டுவித்தார். வெள்ளக் காலங்களில் வைகை ஆற்றில் வரும் நீரை இந்தக் கால்வாய் வழியாக திருப்பி அதில் வரும் நீரைத் தேக்க புதிய கண்மாய்களும், ஏந்தல்களும் ஏற்படுத்தி வறண்ட நிலங்கள் விவசாய நிலங்களாக மாற்றப்பட்டன. இதன் காரணமாக இந்தக் கால்வாய் *கூத்தன் கால்* என இவர் பெயராலேயே அழைக்கப்பட்டு, இன்றுவரை பயன்பாட்டில் இருந்து வருகிறது.  
இந்த சேதுபதி மன்னரால் இராமேஸ்வரம் இராமநாதசுவாமி கோயிலில் பல புதிய திருப்பணிகள் மேற்கொள்ளப்பட்டன. இந்தத் கோயிலின் முதல் சுற்றுப் பிரகாரத்தை இந்த மன்னர்தான் அமைத்திருக்க வேண்டும் என நம்பப்படுகிறது. இந்தப் பிரகாரச் சுவற்றினை ஒட்டி மகா மண்டபம் ஒன்றினை நிர்மாணித்ததுடன் அந்த மதிலின் தென்பகுதியில் விநாயகருக்கு ஒரு சிற்றாலயத்தையும் அமைத்துள்ளார். மேலும் இந்தக் கோயிலின் நடமாளிகையையும் இந்த மன்னரே அமைத்தார் என்பது கல்வெட்டுச் செய்தி வாயிலாக தெரியவருகிறது. மேலும் இந்தக் கோயிலின் ஆண்டுவிழாக்கள், பூசைகள் போன்றவற்றை நடத்த தேவைப்படும் செலவுகளுக்காக சில கிராமங்களை சர்வமானியமாக வழங்கியுள்ளார்.
# குடியரசு (திரைப்படம்)

**குடியரசு** (Kudiyarasu) 2009 ஆம் ஆண்டு விக்னேஷ் மற்றும் அறிமுக நாயகி சபர்ணா ஆனந்த் (சுகுணா) நடிப்பில், சபிர் உசேன் இயக்கத்தில், கே. சுரேஷ் கண்ணன் மற்றும் இ. எஸ். சத்யநாராயணா தயாரிப்பில், கார்த்திக்ராஜா இசையில் வெளியான தமிழ் திரைப்படம். இப்படத்தில் நடிகர் விக்னேஷ், விக்னேஷ்வரன் என்ற பெயரில் நடித்தார். இப்படம் 2009 பிப்ரவரி 13 அன்று வெளியானது.
# குடியரசு (திரைப்படம்)

## கதைச்சுருக்கம்

கண்ணன் (விக்னேஷ்) முதுகலை ஊடகவியல் மாணவன். ஊடகத்துறைப் பற்றி கல்லூரி நிகழ்ச்சியில் அவனது உரைவீச்சால் கவரப்படும் 'குடியரசு' செய்தித்தாளின் பதிப்பாசிரியர் ராம் (ஸ்ரீகாந்த்) அவனைத் தன் செய்தித்தாளின் புலனாய்வு நிருபராக நியமிக்கிறார். நிதி நிறுவன மோசடியால் பாதிக்கப்பட்டு பணத்தை இழக்கும் கண்ணனின் தோழி பிரியா (தாரிகா) தற்கொலை செய்துகொள்கிறார். அந்நிதி நிறுவனத்தின் மோசடி பற்றி புலனாய்வு செய்யும் கண்ணனுக்கு அந்நிறுவனத்தின் கணக்குத் தணிக்கையாளர் ராகவன் (வி. எஸ். ராகவன்), அந்த மோசடிக்குப் பின்புலமாக அமைச்சர் அம்பலவாணன் (சேது விநாயகம்) இருப்பதற்கான ஆதாரத்தைத் தருவதாக வாக்களிப்பதால், அம்பலவாணன் நடத்தும் நிதி நிறுவன மோசடியைப் பற்றி புலனாய்வு செய்து குடியரசு பத்திரிக்கையில் கட்டுரை எழுதுகிறான் கண்ணன்.  
குடியரசு பத்திரிக்கை தன் மீது அபாண்டமாக பழி சுமத்துவதாகக் கூறும் அம்பலவாணன் அதற்கான ஆதாரத்தைக் கோருகிறார். ராகவன் தன் பேத்தி ஆர்த்தியிடம் (நீபா) அதற்கான ஆதாரத்தைக் கொடுத்து கண்ணனிடம் கொடுக்கச் சொல்கிறார். கண்ணனைப் பின்தொடரும் அம்பலவாணனின் ஆட்கள் அந்த ஆதாரத்தைக் கைப்பற்றுகின்றனர். அம்பலவாணனை நேரடியாக சந்திக்கும் ஆர்த்தி மற்றும் கண்ணன், அம்பலவாணன் அவரே தன் குற்றத்தைப் பற்றிக் கூறுவதை அவருக்குத் தெரியாமல் காணொளிப் பதிவுசெய்து முதலமைச்சரிடம் (ஜான் அமிர்தராஜ்) காட்டுகின்றனர். இதனால் தன் அமைச்சர் பதவியை அம்பலவாணன் இழக்கிறார். இந்த உண்மையை வெளிக்கொணர்ந்த கண்ணன் மற்றும் ஆர்த்தியை முதலமைச்சர் பாராட்டுகிறார்.
# குடியரசு (திரைப்படம்)

## நடிகர்கள்

- விக்னேஷ் - கண்ணன்
- சபர்ணா ஆனந்த் (சுகுணா) - ராதா
- நீபா - ஆர்த்தி
- கே. சுரேஷ் கண்ணன் - ரோஹித்
- இ. எஸ். சத்யநாராயணா - முத்து
- நிழல்கள் ரவி - ராஜசேகர்
- சேது விநாயகம் - அம்பலவாணன்
- வி. எஸ். ராகவன் - ராகவன்
- ஸ்ரீகாந்த் - ராம்
- ஜான் அமிர்தராஜ் - முதலமைச்சர்
- நெல்லை சிவா
- பாண்டு - சாமி
- அனு மோகன்
- பயில்வான் ரங்கநாதன்
- அருள்மணி - தயாளன்
- சங்கர்
- லொள்ளு சபா பாலாஜி - பாலாஜி
- தாரிகா - பிரியா
- மீரா கிருஷ்ணன் - கண்ணனின் தாய்
- ரிஷா
- ராதாகிருஷ்ணன்
- சபிர் உசேன்
# குடியரசு (திரைப்படம்)

## இசை

படத்தின் இசையமைப்பாளர் கார்த்திக் ராஜா. பாடலாசிரியர் ஆண்டாள் பிரியதர்ஷினி.  
| 1 | ஐந்தரை அடியில் | மால்குடி சுபா, சுனிதா சாரதி | 3:58 |  |
| --- | --- | --- | --- | --- |
| 2 | இது என்ன இது | கார்த்திக் ராஜா, பேலா ஷெண்டே | 4:28 |  |
| 3 | இது என்ன இது | கார்த்திக் ராஜா, பேலா ஷெண்டே | 4:19 | } |
# தலச்சேரி உணவு முறை

**தலச்சேரி உணவு** (*Thalassery Cuisine*) என்பது வடக்குக் கேரளாவிலுள்ள தலச்சேரி நகரின் உணவின் தனித்துவத்தை குறிக்கிறது, அதன் நீண்ட வரலாற்றில் ஒரு விளைவாக அரேபியன், பெர்ஷியன், இந்திய மற்றும் ஐரோப்பிய வகைகளில் கடல்வழி வர்த்தகத்தின் மூலம் அது கலந்திருக்கிறது. தலச்சேரி அதன் பிரியாணி மூலம் அறியப்படுகிறது. மற்ற பிரியாணி உணவு வகைகளை போலல்லாமல் தலச்சேரி பிரியாணி வழக்கமாக பயன்படுத்தும் பாசுமதி அரிசிக்கு பதிலாக கைமா / சீரக சம்பா அரிசி போன்றவற்றைக் கொண்டு தயாரிக்கப்படுகிறது. குறிப்பாக முஸ்லீம் சமூகத்தின் உணவுகளில் அரேபிய / முகலாய கலாச்சாரத்தின் செல்வாக்கு தெளிவாக தெரிகிறது, பின்னர், இது அனைத்து சமூகங்களிடையேயும் பிரபலமாகி விட்டன.  
கேரள நவீன வரலாற்றில் முன்னோடியாக அடுமனை தொழிலில் தலச்சேரி ஒரு சிறப்பான இடத்தை பிடித்துள்ளது. 1880 இல் மாம்பாலி பாபு மூலம் முதல் அடுமனை தொடங்கப்பட்டது. மேலும் 1883 ஆம் ஆண்டில் மேற்கத்திய பாணி அணிச்சல்கள் அறிமுகப்படுத்தப்பட்டது.
# தலச்சேரி உணவு முறை

## மலபார் உணவு

கேரளாவில் அசைவ உணவுகளில் இரண்டு வகைகள் உள்ளன. *மலபார் உணவு* வடக்கு கேரளாவிலும் மற்றும் *சிரிய கிரிஸ்துவர்* உணவு தெற்கிலிருந்தும் (திருவாங்கூர் மற்றும் கொச்சி மண்டலங்களிலிருந்து) வந்த வகைகளாகும். இரண்டும் ஒன்றுக்கொன்று வித்தியாசம் கொண்டுள்ளன. மலபார் உணவு மொகலாய-அரபு, *போர்த்துகீசியம்*, *பிரித்தானிய*, *டச்சு*, *யூத* மற்றும் *பிரெஞ்சு* தாக்கங்கள் மற்றும் தென்னிந்தியாவில் உள்ள கேரள பாரம்பரிய உணவுகளின் வகைகளைக் கொண்டுள்ளது. *சிரிய கிரிஸ்துவர்* உணவு, *டச்சு*, *போர்த்துகீசியம்* அல்லது *பிரித்தானிய* வம்சத்தின் பல்வேறு சமையல் குறிப்புகளை உள்ளடக்கியது.
# தலச்சேரி உணவு முறை

## தலச்சேரி ஃபலூடா

தலச்சேரி ஃபலூடா என்பது பாரசீக இனிப்பு வகைகளில் ஒன்றாகும். இது பழங்களின் கலவை, உலர்ந்த பழங்கள் உலர் திராட்சை, பிஸ்தா, முந்திரி, வாதுமைப் பருப்பு, ரோஜா இதழின் சாரம் கலந்த பால் மற்றும் வெண்ணிலா சுவையுடன் கூடிய பனிக் கூழ் போன்றவை அடங்கிய கலவையாகும்.
# வசூல்

**வசூல்** (Vasool) 2008 ஆம் ஆண்டு வி. ரிஷிராஜ் நடித்து இயக்கி தயாரித்த தமிழ் திரைப்படம். ஹேமந்த் குமார் மற்றும் கிரண் ராத்தோட் ஆகியோர் முக்கிய கதாப்பாத்திரங்களில் நடித்தனர். விஜய் சங்கர் இசையமைத்தார். இப்படம் தெலுங்கில் *வசூல் ராணி* என்ற பெயரில் மொழிமாற்றப்பட்டு வெளியானது.
# வசூல்

## கதைச்சுருக்கம்

ஜீவா (ஹேமந்த் குமார்) நடிகை கிரணின் (கிரண் ராத்தோட்) நிதி ஆலோசகராக இருக்கிறான். ஜீவாவும் கிரணும் காதலிக்கின்றனர். கிரணைக் காதலிக்கும் ஜீவா அதற்காக தன் கிராமத்தைவிட்டு வந்து கிரணின் நிதி ஆலோசகராகப் பணியாற்றுகிறான். ஜீவாவின் நண்பன் ஜிந்தா (ரிஷிராஜ்). தன் நண்பன் ஜீவாவுக்காக எதையும் செய்பவன். கிரண் தன்னுடைய திரைப்படத் தொழில் பாதிக்கும் என்பதால் தங்கள் காதலை ரகசியமாக வைத்துக்கொள்ள வேண்டுமென்று ஜீவாவிடம் கேட்டுக்கொள்வதால் அவன் யாரிடமும் தன் காதலி பற்றி சொல்லாமல் இருக்கிறான். ஜிந்தா பலமுறை கேட்டும் தன் காதலி குறித்து சொல்வதைத் தவிர்க்கிறான்.  
ஜீவா காதலிப்பது கிரண் என்று ஜிந்தாவிற்குத் தெரியவரும்போது ஜிந்தா அதிர்ச்சியடைகிறான். கிரண் பணம், புகழுக்காக எதையும் செய்யத் தயங்காதவள், எனவே அவளை மறந்துவிடுமாறு ஜிந்தா எச்சரிக்கிறான். முதலில் அதை நம்பாத ஜீவா, கிரணிடம் அதுகுறித்துக் கேட்கும்போது, அவள் தனக்கு வாழ்க்கையில் பணமும் புகழுமே முக்கியம் என்று கூறுவதைக் கேட்டு மனமுடைகிறான். கிரணை நம்பி ஏமாந்த ஜீவா மதுவிற்கு அடிமையாகிறான். தன் நண்பனுக்காக ஜிந்தா என்ன செய்தான்? அதன்பின் என்ன நடந்தது என்பது மீதிக்கதை.
# வசூல்

## நடிகர்கள்

- ஹேமந்த் குமார் - ஜீவா
- கிரண் ரத்தோட் - கிரண்
- வி. ரிஷிராஜ் - ஜிந்தா
- பெசன்ட் ரவி - தண்டல் கோவிந்தன்
- மகாநதி சங்கர் - மும்பை காசி
- அலெக்ஸ் - கீதாவின் தந்தை
- பல்லவி
- பாத்திமா பாபு - அங்கயற்கண்ணி
- கே. ஆர். வத்சலா
- ரிஷி கபூர்
- தாதா முத்துக்குமார் - சேவல்
- லாவண்யா - கீதா
- சபர்ணா ஆனந்த் - மல்லிகா
- அஸ்வதா
- வசந்த் ராமன்
- காதல் சரவணன்
- சுஜா வருணீ
# வசூல்

## இசை

படத்தின் இசையமைப்பாளர் விஜய் சங்கர். பாடலாசிரியர்கள் சினேகன், விவேகா, ஜி.பி. மற்றும் விஜய்சங்கர்.  
| 1 | ஜிண்டுக்கு ஜிந்தா | திப்பு | 4:52 |  |
| --- | --- | --- | --- | --- |
| 2 | வந்தான் பாரு | பலராமன் | 1:15 |  |
| 3 | பருகிய மனது | பாப் ஷாலினி, பிரசன்னா | 5:28 |  |
| 4 | சிங்கப்பூர் சிலோனு | அனந்து | 5:02 |  |
| 5 | காதலே | கார்த்திக் | 5:31 |  |
| 6 | திருடிடும் பயலோ | பாப் ஷாலினி | 4:02 |  |
| 7 | மஸ்து மஸ்து | பார்கவி | 4:52 | } |
# ஐதராபாத்து உணவு முறை

சாலட் (இடது), மிர்ச்சி-கா-சலான் (மேல் வலது), தஹி -கி- சட்னி (தயிரும், சட்னியும்) (மேல் இடது) இறைச்சி அரிசியில் மறைந்துள்ளது.]]
**ஐதராபாத்து உணவு முறை** (*Hyderabadi cuisine*) தக்காணச் சமையல் எனவும் அறியப்படுகிறது, இது ஐதராபாத்து முஸ்லிம்களின் சொந்த சமையல் பாணியாகும், இது பாமினி சுல்தான்களிடமிருந்து உருவாகி, கோல்கொண்டா சுல்தான்கள் மூலம் ஐதராபாத்து நகரைச் சுற்றியுள்ள பகுதிகளுக்கு பரவியது. ஐதராபாது உணவு ஐதராபாத் மாநிலத்தின் ஐதராபாத் நிசாம்களின் மரபாக மாறியது, அது அங்கு இருந்து இன்னும் கூடுதலான வளர்ச்சியைத் தொடங்கியது. இது தெலுங்கு மற்றும் மராத்வாடா உணவு வகைகளின் செல்வாக்கையும் சேர்த்துக் கொண்டு முகலாய, துருக்கிய மற்றும் அரபு உணவுகளின் கலவையாக மாறியது. ஐதராபாதி உணவு முறை, அரிசி, கோதுமை மற்றும் இறைச்சி உணவுகள் மற்றும் பல்வேறு மசாலா, மூலிகைகள் ஆகியவை அடங்கிய ஒரு உணவாக உள்ளது.  
ஐதராபாத்தி சமையல் உணவு பல்வேறு நிகழ்வுகளுக்கும் பல்வேறு வகைகளாக சமைக்கப்படுகிறது. விருந்து, உணவு, விழாக்கள், பண்டிகை உணவுகள், மற்றும் பயண உணவுகள் என்ற வகையில் வகைப்படுத்தப்படுகிறது. உணவு வகைகளை தயாரிக்கும் வகை, உணவு தயாரிப்பதற்கு தேவையான நேரம், தயாரிக்கப்பட்ட பொருளின் தரம் போன்ற பல விஷயங்களைப் பற்றி பேசுகிறது. மெஹ்பூப் ஆலம் கான் ஐதராபாத்து உணவு வகைகளில் முதன்மையான நிபுணராக இருந்தார்.
# ஐதராபாத்து உணவு முறை

## வரலாறு

### இடைக்காலம்

தக்காணப் பீடபூமியானது இந்தியாவின் உட்பகுதி ஆகும். விஜயநகரப் பேரரசு நீடித்திருந்த வரை உள்ளூர் உணவே இந்நகரத்தின் முக்கிய உணவாக இருந்தது. தில்லி சுல்தானான, முகம்மது பின் துக்ளக் ஆட்சியின் போது தில்லியிலிருந்து தௌலதாபாத்திற்கு தனது தலைநகரை மாற்றும் வரை இது தொடர்ந்தது. 14ஆம் நூற்றாண்டில் தக்காணத்தின் பாமினி சுல்தான் தில்லி சுல்தானுக்கு எதிராகக் கிளர்ச்சி செய்து, துருக்கியப் பிரமுகர்கள் உயர் பதவிகளில் நியமிக்கப்பட்டபோது, அவர்கள் துருக்கிய உணவு வகைகளை அறிமுகப்படுத்தினர்.
# ஐதராபாத்து உணவு முறை

## வரலாறு

### நவீன காலம்

17 ஆம் நூற்றாண்டின் நடுப்பகுதியில் ஐதராபாத் நிசாம்களின் காலத்தில் நவீன உணவுமுறை உருவானது. இது மேலும் ஒரு அற்புதமான கலை வடிவமாக உயர்த்தப்பட்டது. ஐதராபாத்து உலகம் முழுவதிலுமிருந்தும், குறிப்பாக இந்திய துணை கண்டத்தில் இருந்து, குறிப்பாக 1857 முதல் இருந்து வந்த குடியேறிகளின் தொடர்ச்சியான வருகை வரலாறாகும். வெளிநாட்டு உணவின் பெரும்பகுதி விருப்பத்திற்கு ஏற்றவாறு மேம்படுத்தப்பட்டது, இதன் விளைவாக, தனித்தன்மையுள்ள உணவு வகைகளை உருவாக்குவதன் மூலமும், பிரியானி (துருக்கியர்) மற்றும் ஹாலிம் (அரபி) போன்றவை இந்தியா முழுவதும் தயாரிக்கப்பட்டன, ஐதராபாத்து உணவு வகைகளில் பெரும்பாலான நவீன உணவுகள் அறிமுகப்படுத்தப்பட்டது.
# ஐதராபாத்து உணவு முறை

## பிரியாணி

ஐதராபாத்து பிரியாணி நகரின் மிகவும் பிரபலமான உணவு வகைகளில் ஒன்றாகும். ஐதராபாத் நிசாமின் சமையலறைகளில் இருந்து உருவான மற்ற பிரியாணியின் பிற வேறுபாடுகளிலிருந்து இது வேறுபட்டது. இது தயிர், வெங்காயம் மற்றும் பல்வேறு மசாலா சேர்த்து பாசுமதி அரிசி மற்றும் ஆட்டிறைச்சி கொண்டு சமைக்கப்படும் ஒரு உணவாகும்.
# ஐதராபாத்து உணவு முறை

## பிரியாணி

### கல்யாணி பிரியாணி

கல்யாணி பிரியாணி என்பது ஐதராபாத்து பிரியாணியின் ஒரு வகையாகும், இதில் ஆட்டிறைச்சிக்கு பதிலாக மாட்டிறைச்சி பயன்படுத்துகிறது. பிதார், கல்யாணி நவாப்கள் 18 ஆம் நூற்றாண்டில் ஐதராபாத்திற்கு வந்த பிறகு இந்த உணவு முறை ஆரம்பிக்கப்பட்டது.
# ஐதராபாத்து உணவு முறை

## பிரியாணி

### *தெஹ்ரி*

*தஹரி*, *தெஹ்ரி* அல்லது *தெஹரி* ஆகியவை சைவப் பிரியாணிக்குக் கொடுக்கப்பட்ட பெயர்களில் வகையகும். இது முஸ்லிம் நவாப்களின் இந்து புத்தகக் காப்பாளர்களுக்காக உருவாக்கப்பட்டது. இதில் இறைச்சிக்காக பதிலாக அரிசியுடன் உருளைக்கிழங்கைச் சேர்த்து தயாரிக்கப்படுகிறது. காஷ்மீரில் *தெஹ்ரி* தெருவில் விற்கப்படுகிறது. [[இரண்டாம் உலகப் போர்] சமயத்தில் *தெஹ்ரி* பிரபலமடைந்து, இறைச்சி விலை கணிசமாக அதிகரித்ததால், உருளைக் கிழங்கு பிரியாணியில் அறிமுகமானது.  <sup data-ve-ignore="true">&#x5B; *<span title="This claim needs references to better sources. (June 2018)">சிறந்தது &nbsp; மூல &nbsp; தேவை</span>* &#x5D;</sup>
# பைதாகி மிளகாய்

**பைதாகி** **மிளகாய்** (*Byadgi chilli*) என்பது இந்தியாவின் கர்நாடக மாநிலத்தில் பிரபலமாக விளங்கும் மிளகாய் வகையாகும். கர்நாடகாவின் ஆவேரி மாவட்டத்தில் அமைந்துள்ள பைதாகி நகரத்தின் பெயரால் இது பெயரிடப்பட்டுள்ளது. இந்தியாவின் அனைத்து மிளகாய் வகைகளிலும் பைதாகி மிளகாயின் வணிகமானது இரண்டாவது மிகப்பெரிய விற்றுமுதல் ஆகும். இந்த மிளகாயிலிருந்து பிரித்தெடுக்கப்படும் ஒரு எண்ணெயிலிருந்து பிரித்தெடுக்கப்படும், *ஓலியோரெஸி*னைக் கொண்டு நகப்பூச்சு மற்றும் உதட்டுச் சாயம் போன்றவை தயாரிக்கப்படுகிறது. பைதாகி மிளகாய் அதன் ஆழ்ந்த சிவப்பு நிறத்திற்காகவும், குறைந்தளவு காரத்திற்காகவும் இது தென்னிந்தியாவின் பல உணவு தயாரிப்புகளில் பயன்படுத்தப்படுகிறது. பிப்ரவரி 2011 இல் பைதாகி மிளகாய்க்கு புவியியல் குறியீடு (ஜி.ஐ.ஐ.) வழங்கப்பட்டது. அதன்புவிக்குறியீட்டு எண் 144 ஆகும்.  
பைதாகி மிளகாய் தப்பி மற்றும் காட்டி என்ற இரண்டு வகைகளில் விளைகிறது: பைதாகி *தப்பி*, இது சிறிய மற்றும் தடிமனானது; அதன் நிறம், மற்றும் சுவைக்கு மிகவும் புகழ்பெற்றதாக உள்ளது. இதில் அதிக விதைகள் இருந்தாலும், அது *காட்டி* வகைகளுடன் ஒப்பிடும்போது குறைவான காரத்தை அளிக்கும். மசாலா தயாரித்தல் மற்றும் *ஓலோரெஸினைப்* பிரித்தெடுத்தல் ஆகியவற்றிற்கு இந்த வகை சிறந்தது. பல புகழ்பெற்ற உணவு நிறுவனங்கள் தங்கள் தயாரிப்புகளுக்கு இந்த வகைகளை விரும்புகின்றன. ஒப்பனைப் பொருட்கள் மத்தியில், இது முக்கியமாக நகப்பூச்சு மற்றும் உதட்டுச்சாயம் தயாரிக்கப் பயன்படுத்தப்படுகிறது. *காட்டி* வகை கரடு முரடான, மெலிந்த, நீண்ட மற்றும் குறைவான விதைகள் கொண்டது.
# பைதாகி மிளகாய்

## பயன்கள்

### உணவு

*பிசிபேளாபாத்*, சாம்பார், சட்னி மற்றும் தென்னிந்தியாவின் மற்ற உணவுப் பொருட்கள் போன்ற மசாலா தயாரிப்புகளில் பைதாகி மிளகாய் முக்கியமான ஒரு பொருளாக உள்ளது. இது உடுப்பி சமையல் வகைகளில் பரவலாக பயன்படுத்தப்படுகிறது. இது இறைச்சி தயாரிப்பிலும் பயன்படுத்தப்படுகிறது, ஏனென்றால் அது இறைச்சிக்கு பிரகாசிக்கும் சிவப்பு வண்ணம் தருகிறது. இந்த வகயினை மிளகாய்த் தூளாக, உணவுப் பொருட்கள் மசாலா பொருட்களைத் தயாரிக்கும் *எம்.டி.ஆர்* போன்ற உற்பத்தியாளர்களிடம் விற்பனை செய்வதில் 25 நிறுவனங்கள் இதில் ஈடுபட்டுள்ளன.
# பைதாகி மிளகாய்

## பயன்கள்

### ஓலியோரெஸின்

முன்னதாக பைதாகி மிளகாய் முக்கியமாக ஒரு காரமான மூலப்பொருளாக உணவு பொருட்களில் பயன்படுத்தப்பட்டது, ஆனால் சமீபத்தில், இதிலிருந்து *ஒலோரிஸின்* என்ற எண்ணெய் பிரித்தெடுக்கப்படுகிறது. *ஒலோரிஸின்* நகப்பூச்சு மற்றும் உதட்டுச் சாயம் தயாரிப்பில் பயன்படுத்தப்படுகிறது. மிளகாய் காய்களை 4 முதல் 6 *டிகிரி செல்சியஸ்* வெப்பநிலை மற்றும் தூய்மையாக பராமரிக்க வேண்டும் என்பதால், *ஒலோரிஸின்* பிரித்தெடுக்கும் பணிக்காக பைதாகியில் குளிர் சேமிப்பு கிடங்கு உருவாக வழிவகுத்தது. குளிர் சேமிப்பு கிடங்குகளில் சேமிப்பதன் மூலம், 30-40 சதவிகிதம் *ஒலோரிஸின்* அளவு அதிகரிக்கிறது. 1 டன் பைதாகி மிளகாயிலிருந்து *ஒல்லோரிஸின்* சுமார் 50 *லிட்டர்* எடுக்கலாம். ஒல்லோரிஸின் பிரித்தெடுக்கப்படுவதில் பல நிறுவனங்கள் ஈடுபட்டுள்ளன. இந்த *ஒல்லோரிஸின்* கேரளாவிற்கு அனுப்பப்படுகிறது, அங்கு *அமெரிக்கா*, *ஜப்பான்* மற்றும் *ஐரோப்பா* போன்ற நாடுகளுக்கு ஏற்றுமதி செய்யப்படுவதற்கு முன்னர் அது இன்னும் சுத்திகரிக்கப்படுகிறது.
# உளிமங்கலம்

**உளிமங்கலம்** ( Ulimangalam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும். இதுகெலமங்கலம் ஊராட்சி ஒன்றியத்துக்கு உட்பட்டதகவும் உள்ளது
# உளிமங்கலம்

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 90 கிலோமீட்டர் தொலைவிலும், வட்டத் தலைநகரான தேன்கனிக்கோட்டையில் இருந்து 15 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 341 வீடுகள் உள்ளன. கிராமத்தின் மொத்த மக்கள் தொகையானது 1779 ஆகும். இதில் ஆண்கள் எண்ணிக்கை 956, பெண்களின் எண்ணிக்கை 825 என உள்ளது.
# பப்ஜி

**பப்ஜி** (*PUBG*) (**பிளேயர்அன்னவுன்ஸ் பேட்டில்கிரவுண்ட்ஸ்**, *PlayerUnknown's Battlegrounds*) என்பது பல நபர்கள் இணைந்து, இணையதளத்தில் விளையாடும் ஓர் இணையதள விளையாட்டு ஆகும். இது தென்கொரியாவினைத் தலைமையிடமாகக் கொண்டு செயல்படும் நிகழ்பட விளையாட்டு நிறுவனமான புளூஹோலின் கிளை நிறுவனமான பப்ஜி நிறுவனத்தால் உருவாக்கி மேம்படுத்தப்பட்டது ஆகும். இந்த விளையாட்டு 2000 ஆம் ஆண்டில் வெளியான *பேட்டில் ராயல்* எனும் சப்பானியத் திரைப்படத்தினை அடிப்படையாக வைத்து உருவாக்கப்பட்டுள்ளது. கிரீன் என்பவரின் வழிகாட்டுதலின் படி சில மாற்றங்களை (தனி நபர் விளையாட்டு) இந்த விளையாட்டில் செய்துள்ளனர். இந்த விளையாட்டில் நூறு வீரர்கள் வான்குடை மூலம் தனித் தீவில் இருப்பது போலவும், அங்குள்ள ஆயுதங்கள் மற்றும் கருவிகளைக் கொண்டு தங்களைப் பாதுகாத்துக்கொண்டு மற்றவர்களைக் கொலை செய்வதைப்போன்றும் வடிவமைக்கப்பட்டிருக்கும். நேரம் அதிகரிக்க, அதிகரிக்க பாதுகாப்பான இடங்களின் அளவானது குறைந்துகொண்டே செல்லும். இறுதியாக இருக்கும் நபர் அல்லது அணி வெற்றி பெற்றதாக அறிவிக்கப்படும்.
# பப்ஜி

## விளையாடும் முறை

இவ்வகையான விளையாட்டானது பல நபர்கள் ஒரே சமயத்தில் விளையாடும் பேட்டில் கிரவுண்ட் எனப்படும் சுடுதல் விளையாட்டு வகையைச் சார்ந்தது ஆகும். இதில் அதிகபட்சமாக நூறு நபர்கள் ஒரே சமயத்தில் விளையாட இயலும். இதில் விளையாடத் துவங்கும் முன் ஒரு வீரர் தான் தனியா விளையாட வேண்டுமா அல்லது இருவரா அல்லது குழுவாக விளையாட வேண்டுமா என்பதைத் தீர்மானிக்க இயலும். இந்தக் குழுவில் அதிக பட்சமாக நான்கு நபர்கள் விளையாடலாம். இறுதியாக இருக்கும் நபர் அல்லது அணி வெற்றி பெற்றதாக அறிவிக்கப்படும்.
# பப்ஜி

## இந்தியாவில் தடை

இந்தியாவின் பாதுகாப்பு மற்றும் இறையாண்மையைக் கருத்தில் கொண்டு, 02 செப்டம்பர் 2020 அன்று பப்ஜி மற்றும் சீன செயலிகள் உள்பட மொத்தம் 118 செயலிகள் தடை செய்யப்படுவதாக, இந்திய அரசு தெரிவித்தது. இது தகவல் தொழில்நுட்ப சட்டத்தின் பிரிவு 69 ஏ இன் கீழ் இந்த தடை விதிக்கப்படுவதாக, இந்திய அரசு தெரிவித்தது.
# கல்யாண் சுந்தரம்

**கல்யாண் சுந்தரம்** (*Kalyan Sundaram*) மற்றும் **கே. வி. கே. சுந்தரம்** எனவும் அழைக்கப்பட்ட **கல்யாண் வைத்தியநாதன் குட்டூர் சுந்தரம்**, (மே 11,1904 - செப்டம்பர் 23, 1992), இந்தியாவின் முதல் பொதுச் செயலாளராகவும் (1948-58), இந்தியாவின் இரண்டாவது தலைமை தேர்தல் ஆணையராகவும் (20 டிசம்பர் 1958 - 30 செப்டம்பர் 1967) பணிபுரிந்தவர் ஆவார். 1968-71 காலப்பகுதியில் இந்தியாவின் ஐந்தாவது சட்ட ஆனையத்திற்கு அவர் தலைமை தாங்கினார். இந்திய சுதந்திரத்தைத் தொடர்ந்து மொழியியல் கோட்பாடுகளுடன் வரையப்பட்ட மாநிலங்களாக இந்தியாவை உருவாக்கும் வழிகாட்டியாக இருந்த வெள்ளை அறிக்கையை தயாரித்த முக்கிய அதிகாரி ஆவார். இதற்காக, அவர் தனிப்பட்ட நன்றி மற்றும் அதிக பாராட்டுக்களை *லார்ட் லூயிஸ் மவுண்ட்பேட்டனி*டமிருந்து பெற்றார். அவர் ஒரு *சமஸ்கிருத* அறிஞர் ஆவார், சமஸ்கிருத எழுத்தாளர் காளிதாசனின் படைப்புகளை ஆங்கில பார்வையாளர்களுக்கு மொழி பெயர்த்தார். சுந்தரம் 1968 ஆம் ஆண்டில் இந்திய அரசால் வழங்கப்பட்ட இரண்டாவது உயர்ந்த குடிமகன் விருதான *பத்ம விபூசண்* விருதைப் பெற்றார்.
# கல்யாண் சுந்தரம்

## சொந்த வாழ்க்கை, கல்வி

சுந்தரம் , சென்னை மாகாணத்திலுள்ள குட்டூர் கிராமத்தைச் சேர்ந்தவர். பிரித்தானிய அதிகாரத்துவம் இந்தியாவை ஆளும் இந்தியாவின் தற்போதைய கட்டமைப்புகளை மறுசீரமைக்க விரும்பியது. ஆங்கிலேயர்கள் கட்டுப்பாட்டிற்குட்பட்ட நூற்றுக்கணக்கான (மன்னர் அரசு) பிரித்தானிய இந்தியாவின் தற்போதைய எல்லைகளை கவனத்தில் எடுத்துக் கொண்டனர். இந்த ஆவணத்தை தயார் செய்ய சுந்தரம் 1936 இல் நியமிக்கப்பட்டார். இந்த வெள்ளை அறிக்கை இந்தியாவை மறுசீரமைப்பதற்கான அடிப்படைத் தளமாக ஆனது; பட்டேல் மற்றும் வி.பி. மேனன் ஆகியோர், உடன்படிக்கைக்குரிய ஓய்வூதியத்திற்காக இந்திய *யூனியனுடன்* பிரபுக்களை அனுமதிப்பதை உறுதிப்படுத்தவும் பயன்படுத்தினர். சுந்தரம் இந்த வேலையை மேற்பார்வையிட முடிந்தது.
# கல்யாண் சுந்தரம்

## பிற்கால வாழ்க்கை மற்றும் இறப்பு

1958 ஆம் ஆண்டு சட்ட மந்திரி பதவி முடிவடைந்த பின்னர் சுந்தரம் தலைமை தேர்தல் ஆணையர் பதவி வகித்த இரண்டாவது நபர் ஆவார். 1967ஆம் ஆண்டில், 1968இல் சட்ட ஆனையத்தின் தலைவர் பதவியில் இருந்து விலகினார். அதே ஆண்டில் பத்ம விபூசண் விருது பெற்றார். பின்னர், 1971இல், அசாம் மற்றும் நாகாலாந்து எல்லைப் பிரச்சினையில் உதவுவதற்காக மீண்டும் ஆலோசரகராக பணியேற்றார். சுந்தரம், செப்டம்பர் 23, 1992 அன்று, வயது முதிர்வினால் புது தில்லியில் இறந்தார்.
# ரவீந்திரன்

**ரவீந்திரன்** (Raveendran) என்று அழைக்கப்படும் **மாதவன் ரவீந்திரன்** தென்னிந்திய இசையமைப்பாளர் மற்றும் பின்னணிப் பாடகர் ஆவார். "ரவீந்திரன் மாஸ்டர்" என்றும் அழைக்கப்படும் இவர், மலையாளத்தின் பிரபுத்துவ இசை இயக்குநராக குறிப்பிடப்பட்டார். இவர் தனது இசையமைப்பில், ஒரு தனித்துவமான பாணியைக் கொண்டிருந்தார். மலையாள மற்றும் தமிழ் திரைப்படத் துறையில், 150 க்கும் மேற்பட்ட படங்களில் இசை அமைத்துள்ளார். இவர் *வசந்த கீதங்கள்* *பொன்னனோத்தரங்கிணி* மற்றும் *ரிதுகீதங்கள்* உள்ளிட்ட சில இசைத் தொகுப்புகளை உருவாக்கியுள்ளார். ஹிந்துஸ்தானி ராகத்தை அடிப்படையாகக் கொண்டு ரவீந்திரன் வெற்றிகரமாக மெல்லிசை பாடல்களுக்கு இசையமைத்தார்.
# ரவீந்திரன்

## ஆரம்ப வாழ்க்கை

ரவீந்திரன் நவம்பர் 9, 1943இல், தற்போதைய கொல்லம் மாவட்டத்தில் உள்ள குளத்துப்புழை என்ற ஒரு சிற்றூரில் மாதவன் மற்றும் லட்சுமி (ஒன்பது குழந்தைகளில்) தம்பதியருக்கு ஏழாவது குழந்தையாகப் பிறந்தார். அவருடைய ஆரம்பகால வாழ்க்கை வறுமையில் நிறைந்திருந்தது. அதனால் பள்ளிக் கல்வியினை முடிக்க கடினமாக முயன்றார். பள்ளி நாட்களுக்குப் பிறகு அவர் திருவனந்தபுரத்தில் உள்ள சுவாதி திருநாள் இசைக் கல்லூரியில் சேர்ந்தார், அங்கு அவர் கே.ஜே.யேசுதாஸை சந்தித்தார். பின்னர் இருவரும் நண்பர்களாயினர். பின்னாளில், பின்னணிப் பாடகராக இருக்க விரும்பியதற்காக சென்னை சென்றார். "குளத்துப்புழா ரவி" என்று தனது பெயரை மாற்றிக்கொண்டார்.
# ரவீந்திரன்

## இசை வாழ்க்கை

மலையாளப் படமான "*வேலியழ்ச்சா"*வில் "*பர்வனரஜனித்தன்*" என்ற பாடலைப் பாடியதன் மூலமாக பின்னணிப் பாடகராக மலையாளப் படவுலகிற்கு அறிமுகமானார். பின்னர் அவர் பல மலையாள இசையமைப்பாளர்களுடன் தொடர்புகொண்டார். அவர் இந்த நேரத்தில் திரைப்படங்களுக்கு ஒலிச்சேர்க்கை செய்தார்.  
பிரபல பின்னணிப் பாடகரும், முன்னாள் வகுப்பு தோழருமான கே.ஜே.யேசுதாஸ், ரவீந்திரனின் இசை வாழ்க்கைக்கு உதவினார். அவரை பாடல்களை இயற்றி இசை அமைக்கச் செய்ததின் மூலம் அவரை இசை அமைப்பாளராக உயர்த்தினார்.  
இயக்குநர் ஜே. சசிகுமார், சூலா (1979) படத்திற்காக ரவீந்திரனை இசை அமைப்பாளராக நியமித்தார். இப்படத்தில், யேசுதாஸ் பாடிய "தாரேக் மிழியித்தலில் கன்னேருமாயி" பாடல் வெற்றி பெற்றது. இதுவரை, ரவீந்திரன் பல மலையாளத் திரைப்படங்களுக்கு இசையமைத்து பல வெற்றிப் பாடல்களைத் தந்துள்ளார்.  
ரவீந்திரன் தனது 61வது வயதில் சென்னையிலுள்ள தனது வீட்டில் மாரடைப்பால் இறந்தார். (மார்ச் 3, 2005). அவர் நீண்ட காலமாக தொண்டை புற்றுநோயால் பாதிக்கப்பட்டிருந்தார். அவரது கடைசி படைப்புகள் *வடக்கும்னாதன்* மற்றும் *கலாபம்* 2006 இல் இவருடைய மரணத்திற்கு பின்னர் வெளியிடப்பட்டது.
# ராஜேஷ் கிருஷ்ணன்

**ராஜேஷ் கிருஷ்ணன்**, (Rajesh Krishnan) ஜூன் 3, 1974 இல் பிறந்த ஓர் இந்திய மெல்லிசை பின்னணிப் பாடகர் மற்றும் திரைப்பட நடிகர் ஆவார். கன்னடத் திரைப்படங்களில் அவரது பாடல்கள் பிரபலமாக உள்ளது. அவர் கன்னடத் திரையுலகில் 5000 க்கும் மேற்பட்ட பாடல்களை, 1100 படங்களுக்கு மேலாகப் பாடியுள்ளார். மற்றும் 500 தெலுங்குப் பாடல்களை ஆந்திரத் திரைப்படத்துறையிலும் மற்றும் 500 பாடல்களை தமிழ் , மற்றும் இந்தி திரைப்படங்களுக்காகப் பாடியுள்ளார். மற்றும் 17 பிராந்திய மொழிகளில் திரைப்பட பாடல்களைப் பாடியுள்ளார். இவர், *கௌரி கணேசா* (1991) படத்தில் அறிமுகமானார். இவர், இரண்டு தசாப்தங்களுக்கு மேலாக பல பக்தி பாடல்கள் அடங்கிய இசை தொகுப்புகள், கருப்பொருள் சார்ந்த இசைத்தொகுப்புகள், மற்றும் வணிக விளம்பரங்களுக்கு அவர் பாடியுள்ளார்.
# ராஜேஷ் கிருஷ்ணன்

## ஆரம்ப வாழ்க்கை

ராஜேஷ் கிருஷ்ணனின் முழுப்பெயர் ராஜேஸ்வரா சாய் சுப்ரமண்யா நாகராஜ கிருஷ்ணன் என்பதாகும். இவர், பெங்களூரில் பிறந்தார். இவரது தாயார் மீரா கிருஷ்ணன் இவரது முதல் குருவாக இருந்தார். ராஜேஷ் கிருஷ்ணன் ஹம்சேலேகாவின் வழிகாட்டுதலில் பாடகராக தனது இசை வாழ்க்கையைத் தொடங்கினார். 13 வயதில், ராஜேஷ் செயின்ட் ஜோசப் இந்திய உயர்நிலைப் பள்ளியை குறிக்கும் குழந்தைகள் திரைப்பட விழாவில் கலந்து கொண்டார்.
# ராஜேஷ் கிருஷ்ணன்

## தொழில்

கன்னடத்தில் 5000 க்கும் மேற்பட்ட பாடல்கள், தெலுங்கில் 500 பாடல்கள், தமிழ் மற்றும் இந்தி மொழியில் 500க்கும் மேற்பட்ட பாடல்களைப் பாடியுள்ளார். மேலும் 17 மொழிகளில் பக்தி இசை தொகுப்புகள், கருப்பொருள் இசைத் தொகுப்புகள் மற்றும் விளம்பரங்களுக்காகவும் பாடியுள்ளார். அவர் பல கன்னட படங்களுக்கும் *அமிர்ததரே*, "நூறு ஜன்மகு* மற்றும் "திரு & திருமதி *ராமாச்சரி'' ஆகிய திரைப்படங்களுக்கு குரல்-ஒலிச்சேர்க்கை செய்துள்ளார்.
# ராஜேஷ் கிருஷ்ணன்

## தொழில்

### தொலைக்காட்சி, வடிவழகு, வானொலி மற்றும் நடிப்பு

மாருதி சுஜூகி, வாகொனார் தொலைக்காட்சி, மஞ்சால் சோப்பு, இந்துலேகா முடி எண்ணெய் போன்ற நிறுவன விளம்பரங்கள் மற்றும் பிற நிறுவனங்களின் பொருள்களுக்காகவும் ராஜேஷ், விளம்பர மாதிரியாயிருந்தார்.  
ராஜேஷ், ஜீ கன்னட டி.வி தொலைக்காட்சியில் பல பாடல்களுக்கான நிகழ்ச்சிகளுக்கு (குறிப்பாக ச ரி க ம ப - இசை நிகழ்ச்சி) நீதிபதியாக நியமிக்கப்பட்டார். *ஏசியாநெட் சுவர்ணா, மியூசிக் நா சூப்பர்ஸ்டார் மற்றும் வாய்ஸ் ஆப் பெங்களூரு - டி.வி. 9* ஆகிய தொலைக்காட்சிகளில் நீதிபதியாக பங்கேற்றுள்ளார்.
# தெலுங்கானா உணவு முறை

**தெலங்காணா உணவு வகை** (*Telangana cuisine*) என்பது தெலங்காணா பகுதியின் தனித்துவமான ஒரு உணவு வகையாகும். தக்காண பீடபூமியில் அமைந்துள்ள தெலங்காணா மாநிலம் சிறுதானியம் மற்றும் ரொட்டி (புளிப்பில்லாத ரொட்டி) போன்றவைகளை அடிப்படையாகக் கொண்டுள்ளது. சோளம் மற்றும் கம்பு போன்றவை தெலங்காணாவின் மிகவும் முக்கியத்துவம் வாய்ந்த உணவாகும். மகாராஷ்டிரா, சத்தீஸ்கர் மற்றும் வடமேற்கு கர்நாடகா ஆகியவற்றின் அருகாமையால், தக்காண பீடபூமியின் உணவு வகைகளின் சில ஒற்றுமைகள் மற்றும் வேறுபாடுகளை இது பகிர்ந்து கொள்கிறது.
# தெலுங்கானா உணவு முறை

## சமையல் நடைமுறை

தெலங்காணாவில் பல பாணியிலான சமையல் வகைகள் உள்ளன. கிராமங்களில், மக்கள் மரத்தூள் மற்றும் கொத்து அடுப்புகள் கொண்ட பாரம்பரிய முறைகளைப் பயன்படுத்துகின்றனர்.
# தெலுங்கானா உணவு முறை

## பிரதான உணவு

தெலங்காணாவின் சமையலில் ரொட்டிக்கு ஒரு சிறப்பான இடமுண்டு, சோள ரொட்டி, கம்பு ரொட்டி, சொஜ்ஜா ரொட்டி அல்லது சர்வ பின்டி மற்றும் அரிசி ரொட்டி போன்ற ரொட்டி வகைகள் தயாரிக்கப்படுகின்றன. தெலுங்கானாவில் புளி கொண்டு தயாரிக்கப்படும் குழம்பு வகை *புலுசு* மற்றும் *கூரா* என்றழைக்கப்படுகிறது. நன்கு வறுக்கப்பட்டு வேப்புடு என்றழைக்கப்படும் உணவு வகை உட்பட. *கோடி புலுசு* மற்றும் *மாம்சம் (இறைச்சி) வேப்புடு போன்றவை இறைச்சி வகைகளில்* பிரபலமான உணவுகள் ஆகும். ''குத்தி வங்க்காயா
(கத்திரிக்காய்)*, *ஆலுகெட்டா (உருளைக்கிழங்கு)*, *கூரா & வறுவல்* போன்ற காய்கறி உணவுகள் பல உள்ளன. தெலங்காணா *பாலக்கூரா'' என்பது பசளிக் கீரை,
வேகவைத்த பருப்பு கொண்டு சிறப்பு ஈர்ப்பாக வேர்க்கடலை சேர்க்கப்பட்டு சமைப்பது வழக்கமாகும். அரிசி மற்றும் ரொட்டியுடன் இதனை உட்கொள்வார்கள், இதில் கரீம்நகர் மாவட்டத்தில் , முந்திரி பருப்புகள் சேர்க்கப்படுகின்றன.
மற்றும் கம்பு]]
தெலங்காணாவில் *கூரா* என்பது *போட்டி* (ஆட்டிறைச்சியில் பெறப்பட்டவை) மற்றும் புளிச்சை இலைகளிலிருந்து தயாரிக்கப்படும் *கோங்குரா* ஆகியவை அடங்கும். *பொட்லகாய் புலுசு* என்கிற புடலங்காய் குழம்பு தினசரி உணவுகளில் ஒன்றாகும். *சக்கிளம்* என்கிற முறுக்கு, தசரா மற்றும் சங்கராந்தி போன்ற திருவிழாக்களில் அரிசி மாவு கொண்டு செய்யப்படும் மிகவும் சுவையான மற்றும் பிரபலமான தென்னிந்திய சிற்றுண்டி வகைகளில் ஒன்றாகவும் உள்ளது.
# தெலுங்கானா உணவு முறை

## பிரதான உணவு

### சைவ உணவு

தெலங்காணா பகுதிகளில் புளி, சிவப்பு மிளகாய் மற்றும் பெருங்காயம் போன்ற பொருட்கள் பெரும்பாலான தெலங்காணா சமையலில் பயன்படுத்தப்படுகின்றன. புளிச்சைக் கீரை என்பது கறி மற்றும் ஊறுகாய்களில் பரவலாகப் பயன்படுத்தப்படும் முக்கிய உணவு வகையாகும்.
# கொரநாட்டுக் கருப்பூர்

கொரநாட்டுு கருப்பூர் காவேரிி அன்னை கரையோரம் அமைந்துள்ள சிறு கிராமம். ஊரின் ஒரு பக்கம் பெட்டி காளியம்மன் கோவிலும் மறுபக்கம் காவிரி அணையும். மறு இரண்டு பக்கங்கள் . ஒருபக்கத்தில் கும்பகோணமும் மறுபக்கத்தில் காவிரியிலிருந்து வீரசோழன் என்ற நதி பிரியம் மனஞ்சேரி இவை களுக்கு நடுவில் அமைந் திருப்பது தான் கொரநாட்டு கருப்பூர்
# கொரநாட்டுக் கருப்பூர்

## **கொரநாட்டுக் கருப்பூர்**

கொரநாட்டுக் கருப்பூர் கும்பகோணம் வட்டத்தில் அமைந்துள்ள ஒரு ஊராட்சியாகும். இவ்வூர் கும்பகோணத்திலிருந்து சென்னை செல்லும் சாலையில் 3 கி.மீ தொலைவில் அமைந்துள்ளது. கும்பகோணம் வட்டத்திலேயே மிகப்பெரிய ஊராட்சியாகும். இவ்வூரில் தலவிருட்சமான பாதிரி மரங்கள் அதிகமாக இருந்ததால் திருப்பாடலவனம் என்று முன்னர் அழைக்கப்பட்டது
# கொரநாட்டுக் கருப்பூர்

## **கொரநாட்டுக் கருப்பூர்**

### மக்கள் தொகை

இவ்வூராட்சி கொரநாட்டுக் கருப்பூர் -1 மற்றும் கொரநாட்டுக் கருப்பூர் -2 என்று நிர்வாக வசதிக்காகப் பிரிக்கப்பட்டுள்ளது. கொரநாட்டுக் கருப்பூர் -1 கிராமத்தின் மக்கள் தொகை 2011 மக்கள் தொகை கணக்கெடுப்பின் படி 2349 ஆகும். இவற்றில் ஆண்கள் 1169 பேரும் பெண்கள் 1180 பேரும் அடங்குவர்.  
கொரநாட்டுக் கருப்பூர் -2 கிராமத்தின் மக்கள் தொகை 2011 மக்கள் தொகை கணக்கெடுப்பின்படி 6347 ஆகும். இவற்றில் 3042 பேர் ஆண்கள். 3305 பேர் பெண்கள் ஆவார்கள்.  
ஆண்-பெண் விகிதத்தை பொறுத்த வரையில் கொரநாட்டுக் கருப்பூர்-1 கிராமம் 1000 ஆண்களுக்கு 1009 பெண்களை கொண்டுள்ளது. இது தமிழக சராசரியான 996-ஐ விட அதிகம். இதே போல் கொரநாட்டுக் கருப்பூர்-2 கிராமமும் 1000 ஆண்களுக்கு 1086 பெண்களை கொண்டுள்ளது.
# கொரநாட்டுக் கருப்பூர்

## **கொரநாட்டுக் கருப்பூர்**

### மக்கள் தொகை

#### கல்வியறிவு

கொரநாட்டுக் கருப்பூர் -1 கிராமத்தின் கல்வியறிவு விகிதம் 75.77 சதவிகிதம் ஆகும். இது தமிழக சராசரியான 80.09 சதவிகிதத்தை விட குறைவு. கொரநாட்டுக் கருப்பூர்-2 கிராமத்தின் கல்வியறிவு சதவிகிதம் 84.06 ஆகும். இது தமிழக சராசரியான 80.09 சதவிகிதத்தை விட அதிகம். ஊராட்சி ஒன்றிய நடுநிலைப்பள்ளி ஒன்றும், அரசு உதவிப் பெறும் நடுநிலைப்பள்ளிகளும் இவ்வூரில் அமைந்துள்ளன.  
##### சமயம்  
கொரநாட்டுக் கருப்பூர் கிராமத்தில் புகழ்பெற்ற சிவாலயங்களும், வைணவ ஆலயங்களும் அமைந்துள்ளன. சுந்தரேசுவரர் கோயில் இவ்வூரில் அமைந்துள்ள புகழ்பெற்ற சிவாலயமாகும். இந்த சிவாலயத்தினை திருப்பாடலவனம் சுந்தரேஸ்வரர் கோயில் என்றும் அழைப்பர். புராணக் காலத்தில் கொரநாட்டுக் கருப்பூர் என்ற இவ்வூர் திருப்பாடலவனம் என்று அழைக்கப்பட்டு வந்துள்ளது**.**  
இக்கோயில் வளாகத்தில் மூலவர் கருவறைக்கு இடப்புறம் உள்ள பகுதியில் பெட்டி காளியம்மன் கோயில் என்றழைக்கப்படும் சுந்தரமகாகாளியின் சன்னதி தனியாக அமைக்கப்பட்டுள்ளது.  
இவ்வூரில் திறந்த நிலையில் உள்ள, லிங்கத்திருமேனியைக் கொண்ட அகத்தீசுவரர் கோயில் என்ற மற்றொரு சிவன் கோயில் உள்ளது. அக்கோயில் தேவார வைப்புத்தலமாகும்.  
மேலும் இவ்வூரில் வரதராஜபெருமாள் கோயிலும், சுந்தரவள்ளி மாரியம்மன் கோயிலும் அமைந்துள்ளன. இஸ்லாமியர்களின் பள்ளிவாசல் ஒன்றும், கிறிஸ்தவர்களின் கொரநாட்டுக்கருப்பூர் பங்கு ஆலயம் ஒன்றும் இவ்வூரில் அமைந்துள்ளது.  
##### ஆறுகள்
இவ்வூரில் காவிரி ஆறு பாய்கிறது. காவிரி ஆற்றில் கட்டப்பட்டுள்ள தலைப்பில் இருந்து வீரசோழன், புது மண்ணியாறு ஆகியவை பிரிகின்றன. கொரநாட்டுக்கருப்பூர் வாய்க்கால், கொண்டாங்குடி வாய்க்கால் ஆகியவை மூலம் வாய்க்கால் பாசனமும் நடைபெறுகின்றன.  
###### போக்குவரத்து
இவ்வூரின் வழியாக விக்கிரவாண்டி-கும்பகோணம் தேசிய நெடுஞ்சாலை எண் 45-சி செல்கிறது. மேலும் கல்லணை-பூம்புகார் மாநில நெடுஞ்சாலையும் செல்கிறது. கும்பகோணம் புறவழிச்சாலை இவ்வூரின் ஊடாக செல்கிறது. அருகில் உள்ள தொடர்வண்டி நிலையம் கும்பகோணம் ஆகும். கும்பகோணத்தில் இருந்து நகரப் பேருந்துகள் இவ்வூரின் வழியாக இயக்கப்படுகின்றன.
# வைக்கம் மௌலவி

**வைக்கம் முகமது அப்துல் காதர் மௌலவி (Vakkom Mohammed Abdul Khader Moulavi)** ( பிறப்பு 28 திசம்பர் 1873 - இறப்பு: 31 அக்டோபர் 1932) இவர் வைக்கம் மௌலவி என்று அழைக்கப்பட்ட. இவர் ஓர் *சலாபி* அறிஞரும், சமூக சீர்திருத்தவாதியும், ஆசிரியரும், எழுத்தாளரும், முஸ்லீம் அறிஞரும், பத்திரிகையாளரும், சுதந்திர போராட்ட வீரரும் ஆவார். மேலும் இந்தியாவின் சுதேச அரசான திருவிதாங்கூரில் (இன்று கேரளா) ஒரு பத்திரிகையை நடத்தி வந்தார். இவர் செய்தித்தாள் நிறுவனர் மற்றும் வெளியீட்டாளரராக இருந்து *சுவதேசாபிமானி* என்ற பத்திரிக்கையில் அரசாங்கத்திற்கு எதிரான விமர்சனங்கள் எழுதிய காரணமாக 1910இல் திருவிதாங்கூர் திவான் பி. ராஜகோபாலாச்சாரி என்பவரால் தடை செய்யப்பட்டது.
# வைக்கம் மௌலவி

## ஆரம்ப வாழ்க்கை மற்றும் குடும்பம்

1873 திருவனந்தபுரத்தின் வைக்கம் என்ற இடத்தில் மெளலவி பிறந்தார். மதுரை, ஐதராபாத் ஆகிய இடங்களின் வம்சாவளியைச் சேர்ந்த *பூந்தரன்* என்ற ஒரு பிரபலமான முஸ்லீம் குடும்பத்தில் பிறந்த, இவருடைய தாய்வழி மூதாதையர்கள் மாநில அரசாங்கத்தின் இராணுவத்தில் பணியாற்றினர்.
இவரது தந்தை, ஒரு முக்கிய வணிகராக இருந்தார். அவர், பல்வேறு இடங்களிலில் பலவகை அறிஞராக பணிபுரிந்தார், பயணம் செய்யும் ஒரு அரேபியர், அவருக்கு கற்றுக்கொடுத்த ஒவ்வொரு விஷயத்தையும் நன்கு கற்றுக் கொண்டார். குறுகிய காலத்தில், மௌலவி அரபு, பாரசீக, உருது, தமிழ், சமசுகிருதம் மற்றும் ஆங்கிலம் உட்பட பல மொழிகளைக் கற்றுக்கொண்டார்.  
மௌலவி 1900 இல், *அலியார் குஞ்சு பூந்தரன் விலக்கோம்* மற்றும் ''பாத்துமா காயல்புரம் ஆகியோரின் மகளான அலீமா என்பவரை மணந்தார். மௌலவி - அலீமா தம்பதியருக்கு அப்துல் சலாம் என்ற மகன் பிறந்தவுடன் அலீமா அவர்கள் இறந்தார். ஒரு வருடம் கழித்து, மௌலவி ஆமினா அம்மாள் என்பவரை மணந்தார். இத்தம்பதியினருக்கு அப்துல் சலாம், அப்துல் கை, அப்துல் வகாப், இளைய அப்துல் காதர், அப்துல் அக், உபைதுல்லா, ஆமீனா, இயாகியா, சக்கீனா, முகமது ஈசா மற்றும் முகமது இக்பால் என்ற பத்து குழந்தைகள் பிறந்தனர். இவரது மகன்கள் அப்துல் சலாம், அப்துல் வகாப் மற்றும் முகம்மது ஈசா ஆகியோர் இஸ்லாமிய ஆய்வு எழுத்தாளர்கள் மற்றும் அறிஞர்கள், மற்றும் இளைய அப்துல் காதர் ஒரு எழுத்தாளராகவும், இலக்கிய விமர்சகராகவும் மற்றும் பத்திரிகையாளராகவும் ஆனார். இவரது மருமகன்களில் ஒருவரான, வைக்கம் மசித் ஒரு இந்திய சுதந்திர போராளியாகவும், திருவிதாங்கூர் - கொச்சியின் மாநில சட்டமன்ற முன்னாள் உறுப்பினராகவும், மற்றொரு மருமகனான அபீப் முகமது, திருவிதாங்கூர் உயர் நீதிமன்றத்தின் முதல் முஸ்லிம் நீதிபதியாகவும் இருந்தார். கேரள சட்டமன்றத்தின் முன்னாள் சபாநாயகரான கே. எம். சீத்தி சாகிப் மற்றும் கேரள முஸ்லீம்களில் சமூக சீர்திருத்தவாதி ஆகியோர் அவருடைய சீடர்களாக இருந்தனர்.
# வைக்கம் மௌலவி

## பத்திரிகை மற்றும் சுவதேசாபிமானி

1905 சனவ்ரி 19 அன்று இல் சுவதேசாபிமானி என்ற செய்தித்தாளை மௌலவி தொடங்கினார், 'எந்தவொரு வடிவத்திலும் மக்களுக்கு அநீதி இழைக்கப்படுவதை கண்டிக்க இந்தப் பத்திரிக்கை தயங்காது' என்று அறிவித்தார். ஆனால் 1910 செப்டம்பர் 26 இல் செய்தித்தாள் மற்றும் அச்சகம் பிரிட்டிசு அரசின் காவல்துறையால் முடக்கப்பட்டன. மேலும் இதன் ஆசிரியர் இராமகிருட்டிண பிள்ளை கைது செய்யப்பட்டு, திருநெல்வேலி சிறையில் அடைக்கப்பட்டார்]].  
பத்திரிகை பறிமுதல் செய்யப்பட்ட பின்னர், மௌலவி சமூக மற்றும் கலாச்சார நடவடிக்கைகளில் மேலும் கவனம் செலுத்தினார், மேலும் ஒரு சமூகத் தலைவராகவும்,
# வைக்கம் மௌலவி

## இறுதி நாட்கள்

குர்ஆனின் மலையாள மொழிபெயர்ப்பை இவர் சுருக்கமாக எழுதியுள்ளார். இது மூலத்திலுள்ள அசல் உரையின் அடிப்படை மாறாமல் நேர்த்தியான பாணியில் எழுதப்பட்டதாகும் மலேசிய மொழியில் குர்ஆனின் மொழிபெயர்ப்பைத் தயாரிப்பது என்பது இவரது வாழ்க்கையின் குறிக்கோளாக இருந்தது. ஆனால் அப்பணி முடிவடைவதற்கு முன்பாக இவர் 1932 ஆகத்து 23, அன்று இறந்தார்.
# வைக்கம் மௌலவி

## வைக்கம் மௌலவியின் ஆய்வு மற்றும் ஆராய்ச்சி மையம்

வைக்கம் மௌலவி நினைவாக "வக்கோம் மௌலவி ஆய்வு மற்றும் ஆராய்ச்சி மையம்" ஒன்று ஆரம்பிக்கப்பட்டது சுயாதீன மற்றும் தாராளவாத சிந்தனை மற்றும் வைக்கம் மௌலவியால் முன்மொழியப்பட்ட மறுமலர்ச்சி கொள்கைகளை மேம்படுத்துவது இதன் நோக்கமாகும். இந்த மையம் கோழிக்கோட்டில் அமைந்துள்ளது.
# திருமுகத்தலை பன்னகாபரணர் கோயில்

**திருமுகத்தலை பன்னகாபரணர் கோயில்** திருவிசைப்பா திருப்பல்லாண்டு திருத்தலங்களில் ஒன்றாகும்.
# திருமுகத்தலை பன்னகாபரணர் கோயில்

## அமைவிடம்

இத்தலம் திருவாரூர் மாவட்டத்தில் திருத்துறைப்பூண்டி வட்டத்தில் திருத்துறைப்பூண்டியிலிருந்து 5 கி.மீ. தொலைவில் அமைந்துள்ளது. இவ்வூர் பன்னத்தெரு என்று அழைக்கப்படுகிறது.
# திருமுகத்தலை பன்னகாபரணர் கோயில்

## இறைவன், இறைவி

இக்கோயிலில் உள்ள இறைவன் பன்னகாபரணேசுவரர், இறைவி சாந்தநாயகி.